জবাবে ১৩৬ রানের টার্গেটে খেলতে নেমে দলীয় ১৭ রানে ওপেনার লোকেশ রাহুলকে হারায় ভারত। ৪ রান করে ফিরেন তিনি। তবে অন্যপ্রান্তে দলের রানের চাকা সচল রেখেছিলেন আরেক ওপেনার অধিনায়ক রোহিত শর্মা। ২০ বলে ২৭ রান তোলার পর আউট হন তিনি। ৩৯ রানে রোহিতের বিদায়ের পর শ্রেয়াস আইয়া ৩০ ও মনিষ পান্ডে ৩২ রান করে ভারতকে জয়ের পথেই রাখেন। শেষ দিকে দিনেশ কার্তিক ও সাবেক অধিনায়ক মহেন্দ্র সিং ধোনি ভারতের জয় নিশ্চিত করেন। কার্তিক ১২ বলে ১৮ এবং ধোনি ১০ বলে ১৬ রান করে অপরাজিত থাকেন। ম্যাচ ও সিরিজ সেরা হয়েছেন ভারতের উনাদকাত।